Къэбэрдей-Балъкъэрым и Iэтащхьэр зи щхьэ IуэхукIэ къекIуэлIахэм яхуозэ
Къэбэрдей-Балъкъэрым и Iэтащхьэ КIуэкIуэ Юрий Правительствэм и Унэм щахуэзащ зи щхьэ IуэхукIэ къекIуэлIа цIыхухэм.
Мэкъумэш хозяйствэм, социальнэ IэнатIэм, псэупIэ-коммунальнэ хозяйствэм, гъуэгухэр егъэфIэкIуэным, экологием, нэгъуэщIхэми ятеухуа Iуэхухэр а махуэм республикэм и унафэщIым и пащхьэ къыщаIэтащ Налшык къалэм, Бахъсэн, Iуащхьэмахуэ, Шэджэм, Шэрэдж районхэм щыпсэу цIыхухэм. Апхуэдэу лъэIу щхьэхуэхэр теухуауэ щытащ зи узыншагъэр зэкIэлъымыкIуэхэм ядэIэпыкъуным, коммунальнэ Iуэхутхьэбзэхэм я уасэхэмкIэ зэтрихьа щIыхуэр зэщхьэщыхауэ егъэпшыныжыным, сабий куэд зиIэ унагъуэхэм защIэгъэкъуэным.
КъБР-м и къэрал властым и IэнатIэ щхьэхуэхэм я унафэщIхэм къалэн щащIащ цIыхухэм я лъэIухэмрэ тхьэусыхафэхэмрэ зэхагъэкIыу зыхуэфащэхэм зыщIагъэкъуэну.
КъБР-м и Iэтащхьэмрэ Правительствэмрэ я пресс-IуэхущIапIэ.
